**Jegyzőkönyv**

**a Magyar Teátrumi Társaság Közhasznú Egyesület 1/2023. közgyűléséről**

A közgyűlés időpontja: **2023. május 22. hétfő, 10:00 óra**

Házigazdája: Magyar Népmese Színház

Helyszíne: Soós István Borászati Technikum Budafoki Tangazdasága - Promontor Schola és Borpincészet rendezvényháza, 1221 Budapest, Jósika utca 14.

Jelen vannak: a mellékelt jelenléti ív szerinti tagok és meghívottak.

Szabó László köszöntötte a résztvevőket, megállapította, hogy **a tagok állandó létszáma 82**, a közgyűlés a jelenlévő **54 mandátummal határozatképes**, a közgyűlés megtartásának törvényes akadálya nincs.

A közgyűlés levezető elnökének nyílt szavazással, egyhangúlag megválasztotta **Szabó Lászlót**, jegyzőkönyv hitelesítőinek **Benedek Gyulát** és **Németh Kristófot**, jegyzőkönyvvezetőnek **Szabó Patríciát**.

**A közgyűlés napirendje:**

1. **napirendi pont:** A 2022. évi mérleg, közhasznúsági jelentés elfogadása
2. **napirendi pont:** A 2023-as költségvetési terv elfogadása
3. **napirendi pont:** Tájékoztatás és döntéshozás a tagfelvételi kérelmekről és tagozati besorolásokról
4. **napirendi pont:** Beszámoló a Magyar Teátrumi Társaság 2022. január – 2023. májusáig végzett tevékenységéről – Szabó László
5. **napirendi pont:** Előadó-művészeti törvény módosítása
6. **napirendi pont:** Egyebek

**1. napirendi pont: A 2022. évi mérleg és közhasznúsági jelentés elfogadása**

Szabó László ismertette a 2022-es mérleg adatokat, és a közhasznúsági jelentés tartalmát. Elmondta, hogy a beszámoló anyagokat előzetesen a Felügyelőbizottság is megvizsgálta, jóváhagyó elfogadása után pedig az elnökség is elfogadta. Mindkét fórum javasolta az anyagok közgyűlés elé terjesztését.

A közgyűlés megtárgyalta a 2022-es évi pénzügyi beszámoló anyagokat, közhasznúsági jelentést és 53 igen és 1 tartózkodással elfogadta azokat.

**2. napirendi pont: A 2023-as költésgvetési terv elfogadása**

Szabó László ismertette a 2023-as pénzügyi tervet, elmondta, hogy ezeket a Felügyelőbizottság is megvizsgálta, jóváhagyó elfogadása után pedig az elnökség is elfogadta. Mindkét fórum javasolta az anyagok közgyűlés elé terjesztését.

A közgyűlés megtárgyalta a 2023-as pénzügyi tervet, és egyhangú szavazással elfogadta azokat.

**3. napirendi pont: Tájékoztatás és döntéshozás a tagfelvételi kérelmekről**

Szabó László az alábbiak szerint ismertette az elnökség által támogatott tagjelentkezéseket és felkérte a jelölteket a bemutatkozásra.

1. Bóbita Bábszínház
2. Kabóca Bábszínház
3. Aradi Kamaraszínház
4. Szegedi Nemzeti Színház
5. Híd Kulturális Alapítvány

**Határozat a 3. napirendi ponthoz 1/2023/3.**

Szabó László elmondta, hogy új tag felvételéhez a közgyűlésen jelenlevő tagok kétharmadának támogató szavazata szükséges. Ennek megfelelően a közgyűlés a következők szerint határozott:

A Magyar Teátrumi Társaság közgyűlése támogatja a Bóbita Bábszínház tagfelvételi kérelmét, a Vidéki Színházak Tagozatába sorolva azt.

Elfogadva: egyhangúlag.

A Magyar Teátrumi Társaság közgyűlése támogatja a Kabóca Bábszínház tagfelvételi kérelmét, a Vidéki Színházak Tagozatába sorolva azt.

Elfogadva: egyhangúlag.

A Magyar Teátrumi Társaság közgyűlése támogatja az Aradi Kamaraszínház tagfelvételi kérelmét, a Határontúli Színházak Tagozatába sorolva azt.

Elfogadva: egyhangúlag.

A Magyar Teátrumi Társaság közgyűlése támogatja a Szegedi Nemzeti Színház tagfelvételi kérelmét, a Nemzeti Intézmények Tagozatába sorolva azt.

Elfogadva: egyhangúlag.

A Magyar Teátrumi Társaság közgyűlése támogatja a Híd Kulturális Alapítvány tagfelvételi kérelmét, a Szakmai Szervezetek Tagozatába sorolva azt.

Elfogadva: egyhangúlag.

A határozatnak megfelelően a Magyar Teátrumi Társaság Közhasznú Egyesület taglétszáma 82-ről 87-re változott. A taglista módosításáról a titkárság gondoskodik.

**4. napirendi pont: Beszámoló a Magyar Teátrumi Társaság 2022. január – 2023. májusáig végzett tevékenységéről**

Szabó László titkár bemutatta az MTT 2022. január – 2023. májusáig végzett tevékenységét.

**5. napirendi pont: előadó-művészeti törvény módosítása**

**Pataki András** elmondta, hogy az előadó-művészeti törvény módosításáról a munkacsoportok életre hívásával egyidejűleg kezdtek el gondolkodni. A munkacsoportok hatodik csoportja volt az előadó-művészeti munkacsoport, mely vezetője **dr. Bakos-Kiss Gábor**, a Győri Nemzeti Színház főigazgatója volt. Pataki András kifejtette, hogy jelenleg ott tart a folyamat, hogy május vége-június elejéig egy normaszöveg létrejön, melyet az őszi ülésszakban fog tudni az országgyűlés tárgyalni. Véleménye szerint célszerű volna egységes szakmai bázis mentén ezt a törvénymódosítást az útjára bocsájtani.

Dr. Bakos-Kiss Gábor elmondta, hogy hogyan zajlottak az egyeztetési folyamatok, melynek része volt egy kimondottan jogkodifikációs egyeztetés is, továbbá kifejtette, hogy a legfontosabb feladat most egy letisztultabb törvénytest létrehozása, azon túl, hogy bizonyos pontokon szükségesnek látszik tovább cizellálni a törvény bizonyos részeit: a támogatási rendszert és a foglalkoztatási rendszert.

Pataki András még hozzátette, hogy közös érdekünk, hogy az ágazatban dolgozók a lehető legkiszámíthatóbb módon tudjanak létezni.

**6. napirendi pont: egyebek**

* **Fekete Péter**, köszöntötte a belépő tagokat. Elmondta, hogy egy hétéves álmuk teljesül, amikor szeptemberben el tudják indítani egy BA diplomát adó képzési rendszerüket: bohóc, cirkuszi táncos és lovas akrobata szakokon, ennek hírül viteléhez kérte az MTT tagjainak segítségét.
* **Frigyesi András**, tájékoztatta a közgyűlés résztvevőit, hogy az Egri Gárdonyi Géza Színházzal koprodukcióban elkészült egy Madáchról szóló darab a Madách Emlékévre, amelyet szívesen visznek tájra is, amennyiben érdeklődés van rá.

A levezető elnök a közgyűlésen megjelent tagoknak megköszönte a részvételt, az ülést eredményesnek nyilvánította és 13.06 perckor bezárta. A határozatok végrehajtásáról a titkárság gondoskodik.

K.m.f.

Szabó László

levezető elnök

 Benedek Gyula Németh Kristóf

 jk. hitelesítő jk. hitelesítő

A jegyzőkönyvi kivonatot készítette: Szabó Patrícia